钦定古今图书集成/明伦汇编/氏族典/第389卷 > 李磎
## 钦定古今图书集成/明伦汇编/氏族典/第389卷 > 李磎

按《唐书李鄘传》：“鄘子拭。拭子磎，字景望，大中末擢进
士，累迁户部郎中，分司东都。黄巢陷洛，磎挟尚书八
印走河阳。时留守刘允章为贼胁，遣人就磎索印，拒
不与，允章悟，亦不臣贼。嗣襄王之乱，转侧淮南。高骈
受伪命，磎苦谏不纳。入为中书舍人，翰林学士。辞职
归华阴，复以学士召。乾宁元年，进礼部尚书同中书”
门下平章事李茂贞及王行瑜、韩建拥兵阙下，杀之
于都亭驿。磎好学，家有书至万卷，世号“李书楼。”子沇，
字东济，亦遇害。